Han vokste opp på Abildsø i Oslo. Halleraker var elev ved Voss folkehøgskole 1969–1970, fotograflinjen ved Sogn videregående skole 1971–1972 og kystskipperskole i 1978, og har svennebrev som fotograf fra 1973 og studiekompetanse fra 1981. Halleraker er utdannet bedriftsøkonom (ex.bed.øk.) fra Bedriftsøkonomisk Institutt fra 1984 og diplomøkonom fra 1989. Han var selvstendig næringsdrivende 1973–1987 og daglig leder i Sunnhordland Bru- og Tunnelselskap AS 1987–2001. Styreleder i Norske vegfinansieringsselskapers forening (Norvegfinans) 1991-2004. Han har fra november i 2017 vært ansatt som daglig leder i Hordfast AS.